गुजरात चुनाव के नतीजे तय करेंगे- कौन है दलित, पाटीदार और ओबीसी समुदाय का नेता - पासवान
Home > देश प्रदेश > गुजरात > गुजरात चुनाव के नतीजे तय करेंगे- कौन है दलित, पाटीदार और ओबीसी समुदाय का नेता - पासवान
अहमदाबाद। केंद्रीय मंत्री तथा दलित नेता रामविलास पासवान ने आज कहा कि गुजरात चुनाव के नतीजे यह तय कर देंगे कि गुजरात में दलित, पाटीदार और ओबीसी समुदाय...
Admin1 | Updated on:11 Nov 2017 2:30 PM GMT
अहमदाबाद। केंद्रीय मंत्री तथा दलित नेता रामविलास पासवान ने आज कहा कि गुजरात चुनाव के नतीजे यह तय कर देंगे कि गुजरात में दलित, पाटीदार और ओबीसी समुदाय या इन सभी का नेता कौन है।पासवान ने आज यहां पत्रकारों से बातचीत में कहा कि प्रधानमंत्री नरेन्द्र मोदी ने पिछले साढे तीन साल में विकास के अलावा कोई अन्य मुद्दा अपने ध्यान में नहीं रखा।
उन्होंने इस दौरान राजमन्मभूमि, धारा 370 अथवा अन्य कोई ऐसा मुद्दा नहीं उठाया। पासवान ने कहा, 'मोदी जी का आप कोई एक ऐसा काम बताओ जो पाटीदार, ओबीसी अथवा दलित समुदाय या अल्पसंख्यकों के खिलाफ हो। अभी चुनाव का समय है पर परिणाम बतायेगा कि गुजरात में दलित, पाटीदार अथवा ओबीसी का नेता कौन है या इन सबका इकलौता नेता कौन है।
'उन्होंने कहा कि भारत एक बगीचा है जहां अलग अलग समुदाय और धर्म के लोग एक साथ रहते हैं। पर देश का भला तभी होगा जब पाटीदार समुदाय के हित के मुद्दे केवल पाटीदार की बजाय दूसरा समुदाय और इसी तर्ज पर दलित, अल्पसंख्यक और अन्य समुदाय की बात केवल दलित या सबंधित समुदाय ही न उठाये दूसरे समुदाय के लोग उठायें। पासवान ने कहा कि मोदी ने जाति को लेकर बिना कोई शोर शराबा किये दलित रामनाथ कोविंद को राष्ट्रपति बनाया।